
                   Nr.23/26/2004

AVIZ

asupra proiectului de Lege pentru aprobarea Ordonanţei Guvernului nr.16/2004 privind modificarea alin.(2) al art.14 din Ordonanţa de urgenţă a Guvernului nr.64/2003 pentru stabilirea unor măsuri privind înfiinţarea, organizarea, reorganizarea sau funcţionarea unor structuri din cadrul aparatului de lucru al Guvernului, a ministerelor, a altor organe de specialitate ale administraţiei publice centrale şi a unor instituţii publice



În conformitate cu prevederile art.89 din Regulamentul Camerei Deputaţilor cu modificările şi completările intervenite prin Hotărârea Camerei Deputaţilor nr.23/2003, Comisia pentru industrii şi servicii a fost sesizată spre dezbatere şi avizare cu proiectul de Lege pentru aprobarea Ordonanţei Guvernului nr.16/2004 privind modificarea alin.(2) al art.14 din Ordonanţa de urgenţă a Guvernului nr.64/2003 pentru stabilirea unor măsuri privind înfiinţarea, organizarea, reorganizarea sau funcţionarea unor structuri din cadrul aparatului de lucru al Guvernului, a ministerelor, a altor organe de specialitate ale administraţiei publice centrale şi a unor instituţii publice, trimis cu adresa nr.P.L. x-73 din 1 martie 2004, înregistrată sub nr.23/26/2004 din 2 martie 2004.



Potrivit prevederilor art.60 din Regulamentul Camerei Deputaţilor, Comisia pentru industrii şi servicii a dezbătut proiectul de lege menţionat mai sus în şedinţa din 10 martie 2004.



Membrii comisiei au examinat ordonanţa supusă aprobării, avizul Consiliului Legislativ nr.122 din 28 ianuarie 2004 şi punctele de vedere susţinute de reprezentanţii Ministerului Sănătăţii şi Ministerului Transporturilor, Construcţiilor şi Turismului.



În urma dezbaterilor s-a hotărât avizarea favorabilă a proiectului de lege cu amendamente admise de comisie.



În raport de obiectul şi conţinutul său, proiectul de lege face parte din categoria legilor ordinare.

PREŞEDINTE,

István Antal
I.  A M E N D A M E N T E   A D M I S E

	Nr.

crt.
	Text OUG nr.16/2004

privind modificarea alin.(2) al art.14 din Ordonanţa de urgenţă a Guvernului nr.64/2003 pentru stabilirea unor măsuri privind înfiinţarea, organizarea, reorganizarea sau funcţionarea unor structuri din cadrul aparatului de lucru al Guvernului, a ministerelor, a altor organe de specialitate ale administraţiei publice centrale şi a unor instituţii publice


	Amendamente admise

Autorul
	Motivaţia

	0
	1
	2
	3

	1.
	Art.I. - Alineatul (2) al articolului 14 din Ordonanţa de urgenţă a Guvernului nr.64/2003 pentru stabilirea unor măsuri privind înfiinţarea, organizarea, reorganizarea sau funcţionarea unor structuri din cadrul aparatului de lucru al Guvernului, a ministerelor, a altor organe de specialitate ale administraţiei publice centrale şi a unor instituţii publice, publicată în Monitorul Oficial al României, Partea I, nr.464 din 29 iunie 2003, cu modificările ulterioare, se modifică şi va avea următorul conţinut:


	Nemodificat
	


	0
	1
	2
	3

	
	"(2) Ministerul Sănătăţii preia centrele de medicină preventivă din subordinea fostului Minister al Lucrărilor Publice, Transporturilor şi Locuinţei, până în data de 31 martie 2004, când vor trece, reorganizate în Agenţia de Sănătate Publică a Ministerului Transporturilor, Construcţiilor şi Turismului, care se înfiinţează ca instituţie publică, în subordinea Ministerului Transporturilor, Construcţiilor şi Turismului, finanţată din venituri proprii şi subvenţii de la bugetul de stat."
	(2) Ministerul Sănătăţii preia centrele de medicină preventivă din subordinea  Ministerului Transporturilor, Construcţiilor şi Turismului, prin reorganizarea în subordinea sa a Direcţiei de sănătate publică pentru transporturi.

Începând cu data de 31 martie 2004, pe bază de protocoale predare-primire, centrele de medicină preventivă respective vor trece reorganizate în Agenţia de Sănătate Publică înfiinţată ca instituţie publică în subordinea Ministerului Transporturilor, Construcţiilor şi Turismului finanţată din venituri proprii şi subvenţii de la bugetul de stat.


	Prevederea din alin.(2) al O.G. nr.64 trebuie să rămână nemodificată, aceasta justificând preluarea centrelor respective, care a avut loc pe 27.07.2003.

Folosirea unitară a titlului Ministerului Transporturilor, Construcţiilor şi Turismului ca în art.11 din O.G. nr.64/2003 şi ca în art.II din prezenta ordonanţă.

	2.
	Art.II. - Se autorizează Ministerul Finanţelor Publice să introducă modificările în structura bugetului de stat, bugetelor Ministerului Sănătăţii şi Ministerului Transporturilor, Construcţiilor şi Turismului şi în anexele la acestea pe anul 2004, corespunzător prevederilor prezentei ordonanţe, la propunerea ordonatorilor principali de credite, pe baza protocoalelor de predare-primire.


	Nemodificat
	

	3.
	Art.III. - Prezenta ordonanţă intră în vigoare la 3 zile de la data publicării în Monitorul Oficial al României.


	Nemodificat
	


PREŞEDINTE,

István Antal

Consilier,

Viorela Gondoş

